b'\n_START_ARTICLE_\nKalvi\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\nKalvi\xc5\xb3 prad\xc5\xbeios mokykla \xc4\xafkurta 1926 m. lapkri\xc4\x8dio 1 d. 1934 m. sausio 10 d. \xc5\xa0iauli\xc5\xb3 apskrities valdybos komisija nustat\xc4\x97, kad senosios mokyklos patalpos remontuotinos, nes labai blogos. 1935 m. numatyta statyti nauj\xc4\x85 mokykl\xc4\x85. 1936 m. bir\xc5\xbeelio 1 d. baigtas statyti naujas raudon\xc5\xb3 plyt\xc5\xb3 mokyklos pastatas._NEWLINE_1949 m. mokykla tapo septynmete. 1950 m. rugs\xc4\x97jo 1 d. mokykloje dirbo 6 mokytojai. 1957 m. prie mokyklos pastato pristatytas nedidelis priestatas, kuriame talpinama kino aparat\xc5\xabra. 1962 m. mokykla tapo a\xc5\xa1tuonmete. 1965 m. prie senosios mokyklos pastato pristatytas dviej\xc5\xb3 auk\xc5\xa1t\xc5\xb3 7 klasi\xc5\xb3 priestatas, nuo 1967 m. V-VIII kl. mokiniai mokosi naujo priestato patalpose, o I-IV klas\xc4\x97s mok\xc4\x97si senajame mokyklos pastate._NEWLINE_2000 m. sausio 19 d. mokyklos bibliotekoje pastatytas ir pajungtas pirmas kompiuteris, skirtas ra\xc5\xa1tvedybai, kur\xc4\xaf padovanojo Gatau\xc4\x8di\xc5\xb3 Marc\xc4\x97s Katili\xc5\xabt\xc4\x97s pagrindin\xc4\x97 mokykla. 2003 m. rugs\xc4\x97jo 1 d. atidaryta prie\xc5\xa1mokyklinio ugdymo grup\xc4\x97. J\xc4\x85 sudar\xc4\x97 7 vaikai. 2003 m. baland\xc5\xbeio 1 d. mokyklai suteiktas finansinis savaranki\xc5\xa1kumas. 2005 m. X klas\xc4\x99 baig\xc4\x97 pirmoji 9 de\xc5\xa1imtok\xc5\xb3 laida. 2005 m. rugs\xc4\x97jo 1 d. mokykloje \xc4\xafrengti sanitariniai mazgai. 2005 m. sausio 28 d. mokyklos patalpose \xc4\xafsik\xc5\xabr\xc4\x97 Joni\xc5\xa1kio rajono savivaldyb\xc4\x97s Jono Avy\xc5\xbeiaus vie\xc5\xa1osios bibliotekos Pliki\xc5\xa1ki\xc5\xb3 filialas._NEWLINE_2010 m. bir\xc5\xbeelio 30 d. Kalvi\xc5\xb3 pagrindin\xc4\x97 mokykla tapo Joni\xc5\xa1kio rajono savivaldyb\xc4\x97s Kriuk\xc5\xb3 pagrindin\xc4\x97s mokyklos Kalvi\xc5\xb3 skyriumi.'